《戊申岁间中清赏十景 其六 岭上抚孤松》
元代·叶颙

岭上抚孤松，松阴盖天地。霜皮四十围，傲晲人间世。

老干带烟霞，虬枝撼风雨。玄鹤数往还，白云互来去。

抚松一问之，坐阅几千岁。人寿能几何，松老良未易。

与松语未终，落月寒生袂。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。